সান্তিয়াগো, চিলি
সান্তিয়াগো (স্পেনীয় ভাষায়: Santiago de Chile) চিলির রাজধানী। এটি চিলির সবচেয়ে বড় নগর এলাকা বৃহত্তর সান্তিয়াগোর কেন্দ্রে, দেশটির কেন্দ্রীয় উপত্যকাতে সমুদ্র তল থেকে ৫২০ মিটার উচ্চতায় অবস্থিত। সান্তিয়াগো রাজধানী হলেও চিলির জাতীয় কংগ্রেস পার্শ্ববর্তী বালপারাইসো (Valparaíso)-তে অনুষ্ঠিত হয়।
চিলি–ফিলিপাইন সম্পর্ক
চিলি–ফিলিপাইন সম্পর্ক হল চিলি এবং ফিলিপাইনের মধ্যকার দ্বিপাক্ষিক সম্পর্ক। ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর মতে, চিলি ও ফিলিপাইন স্প্যানিশ উপনিবেশ, পূর্বের খ্রিস্টীয় শাসন, রিং অব ফায়ার অবস্থানের কারণে একই ধরণের ভয়াল প্রাকৃতিক দুর্যোগের শিকার - প্রভৃতি দিক থেকে একই ধরণের "অনন্য অভিজ্ঞতা"র অংশীদার। চিলি এবং ফিলিপাইনের মধ্যকার কূটনৈতিক সম্পর্ক ১৮৫৪ সালে যাত্রা শুরু করে। ঐ বছর বিনন্দ, ম্যানিলাতে চিলি একটি কনস্যুলেট অফিস খোলে। তবে আনুষ্ঠানিকভাবে এ সম্পর্কের যাত্রা ৪ঠা জুলাই, ১৯৪৬ সালে আরম্ভ হয়। ঐদিন ফিলিপাইন আনুষ্ঠানিকভাবে যুক্তরাষ্ট্রের কাছ থেকে স্বাধীনতার স্বীকৃতি লাভ করে। ম্যানিলাতে চিলির একটি দূতাবাস রয়েছে, পক্ষান্তরে ফিলিপাইনের দূতাবাস রয়েছে সান্টিয়াগোতে।